CELEX: 32012R0869
Language: ro
Date: 2012-09-24 00:00:00
Title: Regulamentul de punere în aplicare (UE) nr. 869/2012 al Comisiei din 24 septembrie 2012 privind autorizarea taumatinei ca aditiv furajer pentru toate speciile de animale  Text cu relevanță pentru SEE

25.9.2012   
            
            
               RO
            
            
               Jurnalul Oficial al Uniunii Europene
            
            
               L 257/7
            
         REGULAMENTUL DE PUNERE ÎN APLICARE (UE) NR. 869/2012 AL COMISIEI
   din 24 septembrie 2012
   privind autorizarea taumatinei ca aditiv furajer pentru toate speciile de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul menționat anterior prevede reevaluarea aditivilor autorizați în temeiul Directivei 70/524/CEE a Consiliului (2).
            
         
               (2)
            
            
               În conformitate cu Directiva 70/524/CEE, taumatina a fost autorizată fără limită de timp ca aditiv pentru hrana tuturor speciilor de animale. Aditivul furajer respectiv a fost ulterior înscris în Registrul comunitar al aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
            
         
               (3)
            
            
               În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, a fost depusă o cerere pentru reevaluarea taumatinei ca aditiv în hrana tuturor speciilor de animale, prin care se solicita ca aditivul respectiv să fie clasificat în categoria „aditivi senzoriali”. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (4)
            
            
               În avizul său din 6 septembrie 2011 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, taumatina nu are efecte nocive asupra sănătății animale, sănătății umane sau asupra mediului și că este eficientă ca agent aromatizant. Autoritatea a concluzionat că, în cazul în care se iau măsurile de protecție corespunzătoare, nu vor apărea probleme de siguranță pentru utilizatori. Autoritatea nu consideră necesară prevederea unor cerințe specifice de monitorizare după introducerea pe piață. Ea a verificat, de asemenea, raportul privind metoda de analiză a aditivului furajer, prezentat de laboratorul de referință al UE înființat în temeiul Regulamentului (CE) nr. 1831/2003.
            
         
               (5)
            
            
               Evaluarea taumatinei arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței respective ar trebui să fie autorizată, conform anexei la prezentul regulament.
            
         
               (6)
            
            
               Deoarece sunt introduse modificări în condițiile de autorizare a taumatinei și întrucât nu există efecte directe imediate asupra siguranței, este necesar să se prevadă o perioadă de timp rezonabilă înainte de autorizare pentru a permite părților interesate să se pregătească pentru îndeplinirea noilor cerințe care decurg din autorizația respectivă. În plus, este necesar să se prevadă o perioadă tranzitorie pentru epuizarea stocurilor existente de taumatină, astfel cum a fost autorizată conform Directivei 70/524/CEE și de furaje care conțin taumatină.
            
         
               (7)
            
            
               Este foarte complicat pentru operatori să adapteze în mod repetat și de la o zi la alta etichetele furajelor care conțin diferiți aditivi care au fost autorizați în mod succesiv în conformitate cu procedura prevăzută la articolul 10 alineatul (2) din Regulamentul (CE) nr. 1831/2003 și pentru care trebuie să se respecte noi norme de etichetare. Prin urmare, este oportun să se reducă sarcina administrativă a operatorilor prin acordarea unei perioade de timp care să permită o schimbare ușoară a etichetării.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Autorizare
   Substanța taumatină specificată în anexă, aparținând categoriei „aditivi senzoriali” și grupei funcționale „compuși aromatizanți” este autorizată ca aditiv în hrana animalelor în condițiile menționate în anexa respectivă.
   Articolul 2
   Cerințe în materie de etichetare
   Furajele care conțin taumatină se etichetează în conformitate cu prezentul regulament, cel târziu până la 25 mai 2013.
   Cu toate acestea, furajele care conțin taumatină care au fost etichetate în conformitate cu Directiva 70/524/CEE înainte de 25 mai 2013 pot fi introduse pe piață în continuare, până la epuizarea stocurilor.
   Articolul 3
   Măsuri tranzitorii
   Stocurile existente de taumatină și de furaje care conțin taumatină la data intrării în vigoare a prezentului regulament pot fi introduse pe piață în continuare și utilizate în condițiile prevăzute în Directiva 70/524/CEE, până la epuizarea lor.
   Articolul 4
   Intrare în vigoare
   Prezentul regulament intră în vigoare la 25 noiembrie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 septembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 270, 14.12.1970, p. 1.
   
      (3)  EFSA Journal 2011; 9(9):2354.
   
      ANEXĂ
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă analitică
               
               
                  Specia sau categoria de animale
               
               
                  Vârsta maximă
               
               
                  Conținutul minim
               
               
                  Conținutul maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg de substanță activă/kg de furaj complet cu un conținut de apă de 12 %
               
            
                  
                     Categoria: aditivi senzoriali. Grupă funcțională: compuși aromatizanți
                  
               
            
                  2b957
               
               
                  —
               
               
                  Taumatină
               
               
                  
                               
                           
                           
                              
                                 Compoziția aditivului:
                              
                              Taumatină
                           
                        
                               
                           
                           
                              
                                 Caracterizarea substanței active:
                              
                              Proteinele taumatină I și taumatină II extrase din arilele fructelor din specia naturală Thaumatococcus daniellii (Benth)
                              
                                          1.
                                       
                                       
                                          Einecs: 258-822-2
                                       
                                    
                                          2.
                                       
                                       
                                          Formula chimică: Polipeptidă din 207 aminoacizi
                                       
                                    
                                          3.
                                       
                                       
                                          Masa moleculară relativă: taumatină I: 22209, taumatină II: 22293
                                       
                                    
                                          4.
                                       
                                       
                                          Compoziție: minimum 16 % azot raportat la substanța uscată, echivalent cu nu mai puțin de 94 % proteine
                                       
                                    
                                          5.
                                       
                                       
                                          Puritate:
                                          
                                                      5.1.
                                                   
                                                   
                                                      Carbohidrați: Nu mai mult de 3 % raportat la substanța uscată
                                                   
                                                
                                                      5.2.
                                                   
                                                   
                                                      Cenușă sulfatată: Nu mai mult de 2 % raportat la substanța uscată
                                                   
                                                
                                                      5.3.
                                                   
                                                   
                                                      Aluminiu: Nu mai mult de 100 mg/kg raportat la substanța uscată
                                                   
                                                
                                    
                        
                               
                           
                           
                              
                                 Metoda analitică
                                  (1)
                              
                              Identificarea taumatinei în aditivul furajer: metoda Kjeldahl pentru stabilirea conținutului de azot din aditivul alimentar (Monografia JECFA privind taumatina. 2006. Monografia privind specificațiile referitoare la taumatină).
                           
                        
               
                  Toate speciile de animale
               
               
                  —
               
               
                  —
               
               
                  —
               
               
                  
                              1.
                           
                           
                              În instrucțiunile de utilizare a aditivului și a preamestecului, indicați temperatura de depozitare, durata de conservare și stabilitatea la granulare.
                           
                        
                              2.
                           
                           
                              Se recomandă utilizarea a maximum 5 mg/kg de furaj complet.
                           
                        
                              3.
                           
                           
                              Pentru siguranță: se recomandă utilizarea de dispozitive de protecție respiratorie și a echipamentelor de protecție a ochilor și a pielii în timpul manipulării.
                           
                        
               
                  25 noiembrie 2022
               
            
         (1)  Detalii privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx.